stanford-oval/wikipedia huggingface dataset:
רחובות תל אביב-יפו
רחובות מרכזיים ובעלי עניין > יפו

| --- | --- |

 מידע כללי
 על שם:  הדרך ההיסטורית ליפו
 מיקום
 עיר:  תל אביב
 רובע:  בין 5 ו-8
 
על דרך יפו לפנות בוקר דהרנו ארבעה פרשים
ציר היסטורי, חלק מדרך יפו-שכם או בחלקה הקצר יותר דרך יפו-פתח תקווה. המשכה של דרך פתח תקווה (כיום דרך בגין) ממזרח. המשכה המערבי של דרך יפו העובר ביפו נקרא "רחוב אילת" אך מדובר למעשה באותו הרחוב. הקצה המערבי ביותר של הדרך הוא רחוב רזיאל המגיע עד כיכר השעון. במקום בו מסתיים הרחוב ומתחיל רחוב אילת ניצב "מבנה טרנספורמטור" עתיק.
לאורכו של הציר שוכנים שכונת פלורנטין, בית רומנו ו"שכונת מרכז מסחרי". ברחוב חנויות רבות לאביזרי אופנה ודוכני שתייה שפועלים על המדרכות.
רחובות מרכזיים ובעלי עניין > יפת

| --- | --- |

 מידע כללי
 על שם:  יפת בן נח, מייסד יפו על פי האגדה
 מיקום
 עיר:  תל אביב
 רובע:  7
 
רחוב יפת הוא אחד הרחובות הראשיים של יפו והוא קרוי על שם יפת בנו של נח. בעבר נקרא "רחוב עג'אמי", על שם איברהים אלעג'אמי, קדוש פרסי. הרחוב היה בעבר דרך שהקיפה את חומות יפו העתיקה אשר לאחר הריסת החומה וצמיחת העיר, הפכה לרחוב מסחרי מרכזי. ברחוב יפת פינת רחוב ציונה תג'ר מצוי מבנה טרנספורמטור שתוכנן בידי האדריכל אלכסנדר ברוולד בשנת 1923.
כיכר השעון
גשר יהודה הימית – שהוקם על ידי הבריטים בשנות ה-20
מאפיית אבולעפיה – נוסדה ב-1879
שוק הפשפשים ממזרח לרחוב
הסניף הראשון של בנק אנגלו-פלשתינה שהוקם ב-1903
בנין מע"מ יפו
בית העולים שאכסן עולים יהודים שהגיעו לנמל יפו
בית החולים הצרפתי על שם המלך הצרפתי סנט לואי שעמד בראש מסעי הצלב
בית הספר הסקוטי טביטה ובית הספר הצרפתי "אקול דה פרר"
כנסיית גאורגיוס הקדוש היוונית אורתודוקסית
גבעת אנדרומדה
כנסיית אנטוניוס הקדוש הקתולית
הכנסייה האנגליקנית
הבית הירוק (יפו)
רחובות מרכזיים ובעלי עניין > יצחק שדה

| --- | --- |
מראה ברחוב
מראה ברחוב
 מידע כללי
 על שם:  יצחק שדה, מפקד הפלמ"ח
 מיקום
 עיר:  תל אביב
 רובע:  9
 שכונה:  יד אליהו
 
רחוב יצחק שדה הוא רחוב רוחב, התוחם את שכונת יד אליהו מצד צפון. הרחוב מתחיל בגשר מעריב במערב, ונמשך עד דרך משה דיין במזרח. בתחילת הרחוב, ועד לצומת עם רחוב יגאל אלון, הוא אזור תעשייה ומסחר, ומהצומת ומזרחה נמצאים בתיה הצפוניים של יד אליהו.
בחלקו ממוקם הרחוב על גשר מעל נתיבי איילון, ועל כן עד ראשית שנות ה-60 של המאה ה-20 הוא נקרא "רחוב הגשר" (אמנם בראשית שנות השישים, טרם הוקמו נתיבי איילון, אך הגשר היה קיים, וחיבר בין שתי גדותיו של ואדי מוסררה (נחל איילון).
ברחוב ממוקמים בית נצבא, הסינרמה, בית מגורי העיתונאים וגן לנדס.
הרחוב קרוי על שמו של האלוף יצחק שדה, מפקד הפלמ"ח, שהיה גם איש חינוך בעל השפעה רבה על הנוער.
בית נצבא
הסינרמה
גן לנדס
נתיבים מתחלפים
רחובות מרכזיים ובעלי עניין > שדרות ירושלים

| --- | --- |
המזרקה מול בניין עיריית יפו
המזרקה מול בניין עיריית יפו
 מידע כללי
 על שם:  ירושלים, בירת ישראל
 מיקום
 עיר:  תל אביב
 רובע:  7
 שכונה:  מרכז יפו
 
מיד נוסעים דרומה, שדרות ירושלימה, יושבת ביפו בים
שדרות ירושלים הן אחד הרחובות הראשיים של יפו. הן הוקמו ב-1915 על ידי המושל העות'מאני של יפו, אשר התקנא בשדרות רוטשילד שהקימו היהודים בתל אביב, ונקראו תחילה על שם אחמד ג'מאל פאשה. בזמן השלטון הבריטי שונה שמן לשדרות המלך ג'ורג' החמישי, ועם איחוד תל אביב ויפו שונה שמן לשדרות ירושלים. בטרם האיחוד, כבר היה בתל אביב רחוב בשם שדרות ירושלים ושמו הוחלף לשדרות הר ציון.
השדרות היו קיימות זמן רב לפני איחוד הערים תל אביב ויפו, אך כיום מבנה השדרה דומה יותר למבנה השדרות של מרכז תל אביב, עם עיצוב המדגיש את שיוכה ליפו על ידי שימוש באלמנטים אדריכליים המאפיינים את המקום. בתחילת השדרה הוקם בשנת 1924 מבנה טרנספורמציה שתוכנן בידי האדריכל ריכארד קאופמן ונהרס בשנת 2010 כדי לפנות מקום להולכי רגל.
מצדן הדרומי נמשכות השדרות בשדרות העצמאות בבת ים ומצדן הצפוני – לרחוב קויפמן.
ברחוב זה מצויים מבנים היסטוריים רבים כגון:
הסניף של בנק אנגלו-פלשתינה במספר 1
בניין עיריית יפו
בית הדואר המרכזי (יפו) בו שכנה בעבר הנהלת השירות הבולאי
הבניין בו שכנה הנהלת השקם במספר 8
בית החולים צהלון (דג'אני)
בנוסף שכנו בשדרה כמה אולמות קולנוע:
קולנוע אלהמברה
קולנוע צליל – כיום "מועדון התיאטרון"
קולנוע פארוק (נהרס בחלקו)
קולנוע נוגה – כיום תיאטרון גשר
רחובות מרכזיים ובעלי עניין > ירמיהו

| --- | --- |

 מידע כללי
 על שם:  הנביא ירמיהו
 מיקום
 עיר:  תל אביב
 רובע:  3
 
רחוב מסחרי בצפון העיר, בסמוך לשפך הירקון ומתחם נמל תל אביב. במהלך שנות ה-70 נפתחו ברחוב שהיה אזור מגורים, מעל 60 מסעדות, למרות מחאות תושבי הרחוב שבקשו למנוע את הפיכת הרחוב למתחם בילוי. עד אוקטובר 2007 פעל ברחוב קולנוע פאר, מן השרידים האחרונים של בתי קולנוע בתל אביב הישנה. ברחוב ירמיהו פועלים בתי קפה, מסעדות ומועדונים והוא מקובל כאתר בילויים. בקצה הרחוב תחנת השכרה לסירות משוטים ופדלים בנחל הירקון, הפועלת עשרות בשנים באותו מקום, וסמוך אליו מתחילה טיילת קרשים, המובילה עד לנמל תל אביב, המתפתח בשנים האחרונות כמרכז בילוי הומה ומצליח.
סביב הרחוב ובניצב לו עוד מספר רחובות הקרויים על שם נביאים.
רחובות מרכזיים ובעלי עניין > לבנון

| --- | --- |
בניין נפתלי של הפקולטה למדעי החברה
בניין נפתלי של הפקולטה למדעי החברה
 מידע כללי
 על שם:  חיים לבנון, ראש עיריית תל אביב-יפו ויוזם הקמת אוניברסיטת תל אביב
 מיקום
 עיר:  תל אביב
 רובע:  1
 שכונה:  רמת אביב
 
רחוב ראשי בשכונת רמת אביב. בעבר נקרא הרחוב רחוב האוניברסיטה על שם אוניברסיטת תל אביב השוכנת לצדו, ובשנת 1986 הוחלף שמו לאחר מותו של ראש העיר השישי של תל אביב, חיים לבנון, אשר יזם את הקמת האוניברסיטה בשנות ה-50 של המאה ה-20.
צדו הדרומי-מזרחי של הרחוב מאוכלס רובו במוסדות ציבוריים: מוזיאון ארץ ישראל, תזמורת צה"ל, מוזיאון הפלמ"ח, בית הספר להנדסאים, מכון התקנים הישראלי ואוניברסיטת תל אביב כולל כיכר אנטין.
רחובות מרכזיים ובעלי עניין > לה גוארדיה

| --- | --- |
מבט מזרחה לאורך הרחוב ביד אליהו. בקצה הרחוב נראה חלק מהפסל כיכר לבנה
מבט מזרחה לאורך הרחוב ביד אליהו. בקצה הרחוב נראה חלק מהפסל כיכר לבנה
 מידע כללי
 על שם:  פיורלו לה גוארדיה, ראש עיריית ניו יורק
 מיקום
 עיר:  תל אביב
 רובע:  9
 שכונה:  יד אליהו
 
רחוב לה גוארדיה הוא הרחוב הראשי של שכונת יד אליהו, והוא חוצה אותה לכל אורכה, ממזרח למערב. הרחוב נמשך מפארק וולפסון ותיכון עירוני ט' במזרח עד מחלף לה גוארדיה ומנהרת לה גוארדיה, המחברת את הרחוב לרחוב הרכבת, במערב.
הרחוב קרוי על שם פיורלו לה גוארדיה, ראש עיריית ניו יורק בין השנים 1934–1945. יש המבטאים את שם הרחוב והמחלף בטעות "לה גארדיה" (שנים רבות הופיע תעתיק שגוי זה על שלטי הרחוב).
לאורך הרחוב נמצאים בעיקר בנייני המגורים של שכונת יד אליהו – שיכונים בגובה 3–4 קומות. מחלף לה גוארדיה שבקצהו המערבי של הרחוב מחבר את רחוב לה גוארדיה עם נתיבי איילון.
בחודש מרץ 2017 אישרה ועדת התכנון המקומית בתל אביב תוכנית להפיכת חלק מהרחוב למתחם בילויים.
בינואר 2023 נוסף לרחוב נתיב תחבורה ציבורית.
רחובות מרכזיים ובעלי עניין > לוינסקי

| --- | --- |
הרחוב והשוק
הרחוב והשוק
 מידע כללי
 על שם:  אלחנן ליב לוינסקי, סופר ציוני מרוסיה
 מיקום
 עיר:  תל אביב
 רובע:  8
 שכונה:  נווה שאנן ופלורנטין
 
בפינת רחוב לוינסקי שפונה לשוק / ראיתי רומני קטן חצי צימוק / דובר שפה עילגת וכולו קצה חוט / סיגריה מה נותן לך אתה מבסוט
רחוב לוינסקי הוא רחוב מסחרי ראשי בדרום תל אביב הקרוי על שמו של הסופר הציוני מרוסיה, אלחנן ליב לוינסקי. הרחוב הוא רחובה הראשי של שכונת נווה שאנן והמשכו בשכונת פלורנטין. הרחוב מתחיל ברחוב אילת (חלק מדרך יפו-פתח תקווה-שכם) ומסתיים בקצה דרך ההגנה שבסמוך לתחנת הרכבת תל אביב ההגנה.
הרחוב הוקם בשנות ה-20 במסגרת תוכנית המתאר של שכונת נווה שאנן שביצע האדריכל יוסף טישלר.
רחובות מרכזיים ובעלי עניין > ליליינבלום

| --- | --- |
קולנוע עדן
קולנוע עדן
 מידע כללי
 על שם:  משה לייב ליליינבלום, מראשי תנועת חובבי ציון ברוסיה
 מיקום
 עיר:  תל אביב
 רובע:  5
 
"הרצל לילנבלום, כמה זה מרחק, כבר שעה סתום, עד הסוף הפקק".
מראשוני הרחובות בעיר אשר הוקם במסגרת "אחוזת בית". תחילתו ברחוב פינס בשכונת נווה צדק, והוא נמשך מזרחה עד רחוב אלנבי.
בהמשכו של הרחוב נמצאים משרדי הנהלות של בנקים, כחלק ממתחם הבנקאות של לב תל אביב. ברחוב נמצאים משרדי הנהלה של מספר בנקים כמו כן גם סניפו הראשי של בנק ישראל בתל אביב. בתקופה שבה נאסרה על תושבי ישראל החזקה של מטבע זר היה הרחוב מרכז פעילותם של חלפני כספים, שהחליפו כספים באופן בלתי חוקי אך גלוי.
אתרים נוספים ברחוב:
ראינוע עדן ולידו אחד הקיוסקים הוותיקים בעיר
בית הספר "תחכמוני" (הוחלף לבית ספר "אולפנית בני עקיבא תל אביב")
בניין מלון אלקונין-צנטרל, שהיה המלון הראשון בעיר
רחובות מרכזיים ובעלי עניין > מזא"ה

| --- | --- |

 מידע כללי
 על שם:  הרב יעקב מזא"ה, סופר ופעיל ציוני
 מיקום
 עיר:  תל אביב
 רובע:  5
 שכונה:  לב תל אביב
 
וכך סיפורנו מתחיל בבית גדול בפינת רחוב מה זה ורחוב למה, הלא הוא ביתו של פוגי
רחוב מגורים ברובו, צר ובעל אופי שקט ושכונתי. עם זאת, הוא אוצר מספר פניני אדריכלות ידועות. ברחוב מספר רב של בניינים היסטוריים משנות ה-20 וה-30 המייצגים את תל אביב בצעירותה. חלק מן הבניינים הם בסגנון האקלקטי וחלקם בסגנון הבינלאומי. רבים מהם עברו שיפוץ בעשור האחרון והרחוב אף הפך, יחד עם שדרות רוטשילד ועוד מספר קטעי רחובות נוספים בסביבה, לאטרקציה תיירותית עבור שוחרי אדריכלות. טרם בניית בתי הרחוב, היה במקום כרם גפנים ומחנה שקלט עולים חדשים בתקופה זו.
אתרים חשובים לאורך הרחוב:
בית ברלין-פסובסקי
פרויקט "רובע לב העיר"
מגדל המים הישן
מעונות עובדים א', ב' ו-ג'
בית אנגל (בפינת רוטשילד)
בית הדפוס הישן של עיתון "הארץ"
רחובות מרכזיים ובעלי עניין > מרמורק

| --- | --- |
רחוב מרמורק, מבט מכיוון רחוב קרליבך
רחוב מרמורק, מבט מכיוון רחוב קרליבך
 מידע כללי
 על שם:  אלכסנדר מרמורק, רופא וחבר בקונגרסים הציונים
 מיקום
 עיר:  תל אביב
 רובע:  בין 3 ו-5
 
רחוב קטן וקצר אך בעל חשיבות גדולה בשלד מרכז העיר; המשכו של רחוב קרליבך ממזרח ושדרות בן ציון במערב וקושר בין רחוב אבן גבירול ויהודה הלוי עם כיכר הבימה ושדרות רוטשילד. הרחוב הוא גם גבול בין שני הרבעים המרכזיים של תל אביב, 3 ו-5.
הרחוב שופץ במהלך 2006–2007 ובמסגרת השיפוץ הורחבה המדרכה על חשבון שטחים פתוחים פרטיים של בתי מגורים ובכך התאפשרה סלילת שביל אופניים היוצר רצף שבילים בין השדרות לבין רחוב אבן גבירול. חלקו המערבי של הרחוב ממשיך לעבור שיפוץ יחד עם חידוש מתחם הבימה.
הרחוב גם צר, הוא כולל נתיב נסיעה אחד בכל כיוון, אך למרות זאת הנסיעה מזרחה מוגבלת בשעות היום לתחבורה ציבורית בלבד.
רחובות מרכזיים ובעלי עניין > משה סנה

| --- | --- |
דרך משה סנה. מבט דרומה אל נאות אפקה ב'
דרך משה סנה. מבט דרומה אל נאות אפקה ב'
 מידע כללי
 על שם:  משה סנה, ראש המפקדה הארצית של ההגנה וחבר הכנסת מטעם מפ"ם ומק"י; פנחס רוזן, שר המשפטים הראשון של ישראל
 מיקום
 עיר:  תל אביב
 רובע:  2
 שכונה:  המשתלה, קריית שאול, נאות אפקה, צהלה, הדר יוסף, שיכון דן
 
דרך משה סנה היא ציר האורך המרכזי בצפון-מזרח תל אביב. היא מהווה חלק מכביש 482, וכן את המשכם הישיר של רחוב בן-גוריון ההרצלייני ורחוב סוקולוב ברמת השרון מצפון, ושל רחוב מבצע קדש בגבול רמת גן-בני ברק מדרום.
הכביש נסלל במהלך שנות ה-30, כדי לקצר את הדרך מרמת השרון והרצליה לתל אביב, והוא נחנך באוקטובר 1941 בשם "דרך הרצליה". עד אז, נאלצו תושביהן של מושבות אלה לנסוע דרך רמתיים ופתח תקווה, וסלילת הכביש קיצרה את הדרך מ-35 ק"מ ל-12 ק"מ בלבד. בסוף שנות ה-80 של המאה העשרים שונה שמה של דרך הרצליה. חלקה הצפוני, מרחוב דבורה הנביאה ועד רמת השרון, נקרא על שם משה סנה ואילו חלקה הדרומי, מרחוב דבורה הנביאה ועד קצה תחום שיפוטה של תל אביב נקרא על שם פנחס רוזן, שר המשפטים הראשון של ישראל.
רחובות מרכזיים ובעלי עניין > נווה שאנן

| --- | --- |

 מידע כללי
 על שם:  מישעיהו ל"ג: "נָוֶה שַׁאֲנָן אֹהֶל בַּל יִצְעָן בַּל יִסַּע יְתֵדֹתָיו לָנֶצַח וְכָל חֲבָלָיו בַּל יִנָּתֵקוּ"
 מיקום
 עיר:  תל אביב
 רובע:  8
 שכונה:  שכונת נווה שאנן
 
נווה שאנן הוא מדרחוב במרכזה של שכונה בעלת אותו השם. הרחוב הוא רחוב מסחרי לכל אורכו, המתחיל בפינת שדרות הר ציון ליד התחנה המרכזית הישנה ומסתיים ברחוב לוינסקי מול התחנה המרכזית החדשה של תל אביב.
הרחוב הוקם בסוף שנות ה-20 של המאה ה-20 כחלק משכונת פועלים שהוקמה על ידי אגודת נווה שאנן. הרחוב תוכנן כעוד אחד מהרחובות המעגליים של תוכנית "המנורה" של האדריכל יוסף טישלר. המשכו הטבעי של הרחוב, אשר נקטע על ידי מבנה התחנה המרכזית החדשה שהוקם במרכז השכונה ועל חלק משמעותי ממנה, הגיע לדרך שלמה. החל משנות ה-30 החלו בהדרגה להיכנס לשכונה עסקי תעשייה זעירים, סדנאות ובתי מלאכה אשר גרמו לשכונה, שתוכננה להיראות דומה לשכונת לב תל אביב, לאבד מצביונה השכונתי ולהפוך לאזור חצי תעשייתי הכולל בו מגוון של עסקים שאינם בהכרח משתלבים עם שכונת המגורים. דבר זה גרם להידרדרות מתמשכת של מצב הרחוב והשכונה שאף החמיר מאוד עם הקמת התחנה המרכזית. התחנה, שקטעה את קצה הרחוב, נבנתה במשך כ-30 שנה ורבים מבקרים את בנייתה כזו שהמיתה לגמרי את השכונה והפכה אותו לאזור מנותק, מנוכר ומוזנח.
בשנות ה-90 של המאה ה-20, עם פתיחת התחנה המרכזית החדשה, החלה העירייה בניסיונות לקדם את הרחוב המוזנח שהמשיך רק להדרדר. ב-6 בספטמבר 1996 נחנך המדרחוב בו הושקעו מאמצים רבים למתיחת הפנים של הרחוב. הפיכתו למדרחוב נועדה בין השאר להקל ולהנעים את דרכם של הולכי הרגל העוברים בין שתי התחנות המרכזיות ולנסות באופן זה להחיות אותו. אולם, מתחילת העשור ועד ימינו הפך מדרחוב נווה שאנן לאחד הרחובות הידועים ביותר לשמצה בעיר בשל "פעילויות השוליים" בהם בתי בושת, מועדוני פיפ שואו, בתי הימורים ופשיעה רבה סביבם.
הרחוב גם הפך למרכזה של אוכלוסיית העובדים הזרים בישראל. רבים מהם מתאכלסים בשכונה שכן היא מאפשרת דיור זול במיוחד. ברחוב וסביבו התפתחו אף חנויות רבות ומוסדות שונים הקשורים לאוכלוסייה הזרה, במיוחד אוכלוסייה מזרח אסייתית הכוללת עובדים מתאילנד, סין והפיליפינים. אנשים רבים החלו לכנות אזור זה כ"צ'יינהטאון של תל אביב" בשל אופייה האסיאתי ההולך ומתגבש של המקום.
רחובות מרכזיים ובעלי עניין > נורדאו

| --- | --- |
מטע הדקלים בנורדאו פינת הירקון
מטע הדקלים בנורדאו פינת הירקון
 מידע כללי
 על שם:  ד"ר מקס נורדאו, סופר ומנהיג ציוני
 מיקום
 עיר:  תל אביב
 רובע:  3
 שכונה:  הצפון הישן
 
כן חזרתי דרך נורדאו, קצין צעיר עמד שם – דיבר אל נערה שעונה אל גזע מגבה
השדרה הצפונית ביותר של אזור מרכז העיר. מקשרות בין אבן גבירול ועד חוף הים. בקצה השדרה עמד מלון שרתון הישן עד שנהרס. השדרה שוקמה ושופצה אף היא יחד עם שאר השדרות בתל אביב בסוף שנות ה-90.
רחובות מרכזיים ובעלי עניין > נחלת בנימין

| --- | --- |

 מידע כללי
 על שם:  (ראו הסבר)
 מיקום
 עיר:  תל אביב
 רובע:  5
 
הלכתי ברחוב נחלת בנימין / הרגשתי מכה בצלע ימין
רחוב נחלת בנימין הוא מן הרחובות הוותיקים בעיר אשר החל כשכונה שקמה ב-1909 והצטרפה לתל אביב ב-1911. הרחוב נמשך מכיכר מגן-דוד בצפון (מפגש אלנבי, המלך ג'ורג', שינקין והכרמל) עד דרך שלמה בדרום.
שם הרחוב הוא סוגיה מעניינת ושנויה במחלוקת: מייסדי השכונה החליטו שאותו "בנימין" שעל שמו נקראת יהיה מי שיסייע למימון הקמתה. אם הקרן הקיימת לישראל תסייע, הרחוב יקרא של שם בנימין זאב הרצל. אם הברון בנימין אדמונד דה רוטשילד יסייע, השכונה תקרא על שמו. מכיוון שבסופו של דבר אף אחד לא סייע, נקבע כי הרחוב יקרא על שם שבט בנימין.
הרחוב ידוע כאחד הרחובות המרשימים ביותר בו שולט הסגנון האקלקטי בארץ ישראל. לאורכו מבנים רבים המסוגננים בתערובת של סגנונות אוריינטליים ואירופאים וכוללים קשתות, עיטורי אר נובו, קישוטים נאו-קלאסיים ובתים צבעוניים.
המסחר ברחוב התפתח למרכז של חנויות וסוחרי טקסטיל הגדול מסוגו בישראל. מרבית החנויות בחלק הצפוני של הרחוב מוכרות בדים ומוצרים נלווים. כפועל יוצא, בסביבת הרחוב סדנאות רבות של מעצבי אופנה וטקסטיל.
מאז 1986 הפך חלקו הצפוני של הרחוב למדרחוב בו מתקיים יריד אמנים פעמיים בשבוע.
רחובות מרכזיים ובעלי עניין > נחמני

| --- | --- |
בית הפגודה בכיכר המלך אלברט
בית הפגודה בכיכר המלך אלברט
 מידע כללי
 על שם:  הרמב"ן, מגדולי פרשני התנ"ך (ראו הסבר)
 מיקום
 עיר:  תל אביב
 רובע:  5
 שכונה:  לב תל אביב
 
"פוגש אותם ברחוב נחמני, פעם כשאני הולך ופעם כשאני חוזר"
רחוב נחמני נמצא בלב העיר במקביל למזא"ה. הוא קרוי על שמו של הרמב"ן – רבי משה בן נחמן, שכונה גם "נחמני". הוחלט שלא לקרוא לשם הרחוב רמב"ן כדי לא להתבלבל עם רמב"ם הנשמע דומה. בתקופה המקבילה הוקמו גם בשכונת רחביה בירושלים רחובות בשמות אלה אלא ששם נקראו הרחובות הפוך: רחוב רמב"ן (ירושלים) ובמקביל אליו "שדרות בן מימון" על שם הרמב"ם.
אתרים ברחוב:
בית שפרן (בית מס' 23) – מבנה בסגנון אקלקטי עם גמר אבן שתכנן משה צ'רנר ב-1925.
"הבית הנופל" (בית מס' 25) – מבנה שתכנן צ'רנר ולאו אדלר שנה לאחר מכן ובו ניכרת השפעה אקספרסיוניסטית המזכירה את סגנונו של אריך מנדלסון.
בית לודז'יה (בית מס' 43) – היה בעבר בית חרושת לטקסטיל. נבנה ב-1924 על ידי עקיבא אריה וייס.
בית הפגודה בקרן רחוב מונטיפיורי בכיכר המלך אלברט.
"בית פזי", הממוקם בדירת מרתף בבית מס' 28, בו שכן מרכז אגודת הלהט"ב בישראל ופעל בו מועדון הברנוער.
"בית הפועל" (בניין מס' 4) הידוע כאולם נחמני, בו שכן תחילה התיאטרון הקאמרי ובו הועלתה ההצגה הראשונה של התיאטרון.
רחובות מרכזיים ובעלי עניין > נמיר

| --- | --- |
מבט צפונה אל המפגש עם רחוב יהודה המכבי. ברקע גשר הירקון
מבט צפונה אל המפגש עם רחוב יהודה המכבי. ברקע גשר הירקון
 מידע כללי
 על שם:  מרדכי נמיר, ממנהיגי תנועת העבודה הציונית, מזכיר ההסתדרות, חבר הכנסת, שר בממשלת ישראל וראש עיריית תל אביב-יפו.
 מיקום
 עיר:  תל אביב
 רובע:  1, 4
 
דרך נמיר, או בשמה הקודם "דרך חיפה", היא כביש ראשי הממשיך מהעיר צפונה לכביש החוף (כביש ארצי מס' 2) לכיוון חיפה. הדרך משתרעת מצומת תנובה (מפגש עם דרך בגין ושאול המלך) ועד מחלף גלילות שהוא הנקודה הצפונית ביותר בשטחה המוניציפלי של העיר.
אתרים חשובים ורחובות חוצים לאורך הדרך (מצפון לדרום):
מחלף גלילות וכביש 5
שדרות קק"ל
רחוב איינשטיין (המוביל לאוניברסיטת תל אביב ובסופו כיכר אנטין)
סמינר הקיבוצים
תל קסילה ומוזיאון ארץ ישראל
שדרות רוקח
גשר הירקון החוצה מעל נחל הירקון
רחוב יהודה המכבי
פארק צמרת
תיכון חדש ע"ש יצחק רבין
תחנת הרכבת תל אביב מרכז ומסוף 2000 (רחוב ארלוזורוב)
רחובות מרכזיים ובעלי עניין > עזה

| --- | --- |
בתים לאורך רחוב עזה
בתים לאורך רחוב עזה
 מידע כללי
 על שם:  העיר עזה
 מיקום
 עיר:  תל אביב
 רובע:  7
 שכונה:  יפו א' (דקר)
 
רחוב עזה הוא רחוב אורך ביפו המוביל מדרך בן צבי במרכזה של העיר אל שכונת יפו א' (דקר). אורכו של הרחוב כ-1.2 ק"מ, ובחלקו הצפוני הוא מקביל לשדרות ירושלים. הרחוב קרוי על שמה של העיר עזה, והוא חופף את הדרך ההיסטורית שהובילה דרומה, לכיוונה. לאורך צידו המערבי של הרחוב, ניצבת שורת בתים שחלקם הוקמו במאה ה-19, ובמחצית השנייה של העשור הראשון של המאה ה-21 החלה תנופת פיתוח ושיפוץ במקום. חלקו הצפוני של הרחוב שופץ, ולאורכו נסללה מדרכה רחבה להולכי רגל ולרוכבי אופניים.
שניים מהמבנים לאורכו של הרחוב הם בתי באר – בית הבאר של עלי ביבי בבניין מס' 13 ובית הבאר של וורדה בבניין מס' 88. בתי באר נוספים ששכנו לאורך הרחוב נהרסו במשך השנים כדי לפנות מקום למכללה האקדמית תל אביב-יפו שנמצאת בצידו המערבי של הרחוב. בית הבאר של עלי ביבי הוקם בתחילת המאה ה-19 על ידי אל-חאג' עלי ביבי שהיה בעליהם של פרדסים רבים בסביבה. במלחמת העצמאות עזבה משפחתו של עלי ביבי את העיר, והבית הופקד בידיו של אחד מעובדי המשפחה. לאחר מכן הועבר המבנה לבעלותו של האפוטרופוס לנכסי נפקדים, לידי חברת עמידר ולבסוף לידיים פרטיות. הוא שימש כבית ספר תיכון "גמנסיה סוקולוב-לאור" ובשנת 2004 הוא הושכר על ידי הראביטה למען ערביי יפו, ונפתח בו בית ספר דמוקרטי ערבי. ליד המבנה רחבה מרוצפת ובה שורות ספסלים שחורים. בדרומו של הרחוב שכן בעבר מגרש הכדורגל הביתי של מכבי יפו, שנקרא מגרש הפחים על שם הפחים שגידרו אותו. עם השנים נהרס המגרש ובמקומו נבנה אצטדיון גאון, אך גם הוא נהרס ב-28 ביולי 2009, וכיום משתרעת במקום חלקת דשא גדולה. השטח מיועד לפיתוח.
רחובות מרכזיים ובעלי עניין > פנקס

| --- | --- |
רחוב פנקס, מבט מרחוב אבן גבירול לכיוון מזרח
רחוב פנקס, מבט מרחוב אבן גבירול לכיוון מזרח
 מידע כללי
 על שם:  דוד צבי פנקס, חבר הכנסת ושר התחבורה
 מיקום
 עיר:  תל אביב
 רובע:  4
 שכונה:  הצפון החדש
 
רחוב ראשי וציר כניסה לעיר מכיוון מחלף ההלכה שבנתיבי איילון. הרחוב נמשך מדרך נמיר ועד רחוב אבן גבירול בכיכר ה"קסטל" אליה מתחברות גם שדרות נורדאו.
אתרים ברחוב:
בית יד לבנים תל אביב
בית החייל תל אביב
מגדלי אקירוב
רחובות מרכזיים ובעלי עניין > פרוג

| --- | --- |
בית התרמומטר
בית התרמומטר
 מידע כללי
 על שם:  ד"ר שמעון פרוג, מחשובי המשוררים בתנועת חיבת ציון ברוסיה
 מיקום
 עיר:  תל אביב
 רובע:  3
 
רחוב פרוג הוא רחוב צידי קטן במרכז העיר בין רחוב בן עמי שליד כיכר דיזנגוף לבין רחוב גורדון ובמקביל לדיזנגוף. על אף היותו רחוב קטן, הוא ידוע בזכות מספר מבנים שנמצאים בו וכרחוב המייצג נאמנה את העיר הלבנה של תל אביב. בין המבנים הידועים הנמצאים בו נמנים:
31 ו-33 – בתי "הבימה" (אדריכלית ג'ניה אוורבוך)
מרכז קופת חולים (אדריכל יוסף נויפלד)
בית התרמומטר (אדריכל יהודה ליולקא)
מעונות עובדים "הוד" (אדריכל אריה שרון)
בית צעירות מזרחי (מהנדס יעקב בן-סירה)
באזור רח' פרוג פעל בשנות ה-20 וה-30, שיא תקופת צמיחתה של תל אביב, בית חרושת ללבני סיליקט. בלבנים אלו נעשתה מרבית הבנייה בתקופה זו. מאזור הרחוב, עוד טרם בנייתו המלאה, נחצב הסיליקט לייצור הלבנים. מסיבה זו רבים מן הבניינים לאורך הרחוב, כמו גם בכמה רחובות סמוכים, בנויים נמוך יותר ממפלס הרחוב והם כוללים קומות מרתף או חצרות מונמכות (חצרות אנגליות). החצר המונמכת הבולטת ביותר היא זו החצר הפנימית שבין בית צעירות מזרחי לבין מעונות עובדים שדרכה גם עובר השביל המחבר בין פרוג לבין דב הוז.
לרחוב פונה צידו האחורי של "פסאז' דיזנגוף" שמעליו שכן בעבר התיאטרון הקאמרי וכיום תיאטרון בית ליסין. כרחוב אחורי המשרת בין השאר את באי התיאטרון, זכה להתייחסות מבדחת מצד יוסי בנאי במופע יחיד בו טען כי אפשר להחזירו לערבים בתמורה לשלום מלא.
רחובות מרכזיים ובעלי עניין > פרישמן

| --- | --- |

 מידע כללי
 על שם:  דוד פרישמן, משורר, סופר ועיתונאי עברי, מחלוצי הספרות העברית המודרנית
 מיקום
 עיר:  תל אביב
 רובע:  3
 
תחת משקפי השמש המתבוננות בכן, הוא תמיד יושב בפרישמן, בפינה לשיפוטכן.
רחוב פרישמן הוא אחד מרחובות הרוחב החשובים במרכז העיר המחבר בין כיכר רבין במזרח למלון דן ולחוף פרישמן שנקרא על שם הרחוב. הרחוב חוצה ממערב למזרח מספר רחובות חשובים. זהו הרחוב הדרומי ביותר של אזור הצפון הישן החוצה ממזרח למערב את שטח תל אביב הישנה של עד קום המדינה, אשר תוכנן במסגרת תוכנית גדס. מצפון לרחוב זה עוד מספר רחובות רוחב מקבילים המחברים כיום את חוף הים וציר אבן גבירול. בשל היותו רחוב המקשר בין הים לרחובות המרכזיים של תל אביב, יש לאורכו מספר מקומות חנויות ומקומות בילוי. בעיקר בחלקו המערבי.
רחובות מרכזיים ובעלי עניין > קדם

| --- | --- |
מראה על רחוב קדם
מראה על רחוב קדם
 מיקום
 עיר:  תל אביב
 רובע:  7
 שכונה:  עג'מי, גבעת עלייה
 
רחוב קדם הוא הרחוב הראשי העובר לאורך טיילת החוף של יפו. לאחר קום המדינה נקרא רחוב 60.
הרחוב מתחיל מדרום ליפו העתיקה ומסתיים ליד גבול בת ים.
רחובות מרכזיים ובעלי עניין > קיבוץ גלויות

| --- | --- |
בית הקברות שייח' מוראד על רקע בית הנוער העובד והלומד (משכן ברנר וחבריו)
בית הקברות שייח' מוראד על רקע בית הנוער העובד והלומד (משכן ברנר וחבריו)
 מידע כללי
 על שם:  "קיבוץ גלויות" – בתנ"ך, ההבטחה שמשה מוסר לבני ישראל
 מיקום
 עיר:  תל אביב
 רובע:  8
 
דרך קיבוץ גלויות הוא ציר ורחוב ראשי בדרום העיר. הדרך מבוססת על תוואי היסטורי של דרך שהובילה מיפו ללוד והמשכה המזרחי של הדרך, הידוע גם ככביש 461, אכן משנה את שמו לרחוב הלח"י, דרך בר-לב ולבסוף ל"דרך לוד" בתחומי העיר רמת גן. הדרך מתחילה בפינת רחוב שלמה ומסתיימת במחלף קיבוץ גלויות. הדרך היא גם חלק ממחלף חיל השריון המחבר את הקטע המרכזי של נתיבי איילון עם הקטע הדרומי של הכביש, המוביל אל חולון, בת ים ואל ראשון לציון.
מלבד היותו ציר תחבורה ראשי המחבר את דרום העיר עם נתיבי איילון, מהווה הרחוב את גבולן הצפוני של השכונות גבעת הרצל וקריית שלום, וכן את גבולה הדרומי של שפירא.
בעבר, רחוב ז'בוטינסקי של היום היה קרוי "רחוב קיבוץ גלויות". לאחר מותו של זאב ז'בוטינסקי, שונה שם הרחוב ובהמשך הוקצה השם "קיבוץ גלויות" לרחוב הנקרא היום ויצמן. לאחר שגם שמו הוחלף, הועבר השם לדרך המוכרת כיום.
עם האתרים השוכנים לאורכה של דרך קיבוץ גלויות נמנים גני הטבע, בית הנוער העובד והלומד (משכן ברנר וחבריו), תחנת הרכבת תל אביב דרום ובית הספר הולץ. שלושה עצי שקמה ניצבים בלב המסלול המוביל מערבה בדרך, והחוצץ בין נתיביו. לידם, מצידו הצפוני של הכביש, שוכנים שרידיו של בית קברות שייח' מוראד ובו קבר שייח' בשם זה השוכן במבנה קטן שלו שתי כיפות. על המבנה קבועה כתובת ממלוכית.
רחובות מרכזיים ובעלי עניין > קפלן

| --- | --- |

 מידע כללי
 על שם:  אליעזר קפלן, פעיל ציוני ושר האוצר הראשון
 מיקום
 עיר:  תל אביב
 רובע:  6
 
מצירי הכניסה הראשיים לעיר מנתיבי איילון, המוביל ממחלף השלום למרכז העיר בפינת הרחובות אבן גבירול ודיזנגוף. הרחוב היה בעבר רחובה הראשי של המושבה הגרמנית שׂרונה ולאורכו בתים רבים שנשמרו מתקופה זו. לאחר נטישת המושבה במלחמת העולם השנייה התמקמו במבנים הבריטים ולאחר הקמת המדינה השתמשו בהם צה"ל ומוסדות ישראלים נוספים. כך למעשה צמחה הקריה הנמצאת סביב רחוב קפלן שכיום רק מצפונו. מדרומו נחנך בעשור השני של המאה ה-21 מתחם שרונה.
בשנות ה-60 וה-70 של המאה ה-20 הוקמו בחלקו המערבי של הרחוב ובסביבתו, שהיו מחוץ לתחומי המושבה הישנה, בנייני ציבור מוסדיים רבים, בהם בנייני הסוכנות היהודית, בית העיתונאים, בית הסופר, בית יכין ועוד. רוב בניינים אלו נבנו בסגנון הברוטליזם שאפיין את הבנייה בארץ באותן שנים והם חלק ממרכז עסקים הנמשך גם בשדרות שאול המלך. בשל היותו ציר מרכזי המקשר בין נתיבי איילון ורכבת השלום ללב העיר לאורכו ממשיכים לבנות גורדי שחקים רבים בעיקר משטחים אשר אוזרחו מהקריה.
ב-2005 נערך מבצע ראשון מסוגו בישראל להזזת חמישה מבתי הטמפלרים המוגדרים כמבנים לשימור לצורך הרחבת הכביש.
רחובות מרכזיים ובעלי עניין > קרליבך

| --- | --- |
רחוב קרליבך באזור הסינמטק
רחוב קרליבך באזור הסינמטק
 מידע כללי
 על שם:  ד"ר עזריאל קרליבך, מייסד "מעריב"
 מיקום
 עיר:  תל אביב
 רובע:  6
 שכונה:  אזור העסקים
 
רחוב מסחרי באזור העסקים של העיר – בין צומת מעריב (במפגש עם דרך בגין) ועד צומת הרחובות אבן גבירול-יהודה הלוי-מרמורק. המסחר ברחוב שגשג שנים רבות בזכות השוק הסיטונאי שהתקיים עד שנת 2006 לאורך קטע ארוך מצידו המערבי של הרחוב.
בעורפו המערבי של רחוב קרליבך נמצא רחוב צקלג (מכונה גם מתחם צקלג) אשר נבנה על אדמות שהיו בעבר בית קברות טמפלרי של תושבי שרונה.
ברחוב קיימת תחנת רכבת קלה תת-קרקעית, תחנת קרליבך בקו האדום והקו הירוק של הדנקל כמו כן, על פי תוכנית הפיכת מתחם השוק הסיטונאי לשכונת מגורים, יהפוך הרחוב לשדרה.
הרחוב נקרא "תוצרת הארץ" עד 1958, כששמו שונה על מנת להנציח את עזריאל קרליבך, מייסד מעריב שמערכת העיתון שוכנת ברחוב זה.